open-index/open-wikipedia-markdown huggingface dataset:
מירון ליפינצב

**מירון ליפינצב** (נולד ב-25 באפריל 2006) הוא שחיין רוסי, אלוף עולם בבריכת 25 מטר (בודפשט 2024) במשחה ל-100 מטר גב ובמשחה שליחים 4x50 מטר מעורב משולב.

## ביוגרפיה
### 2024
בתחרות שנערכה בקאזאן שברוסיה ב-15 באפריל קבע במשחה ל-100 מטר גב שיא עולם חדש לנוער של 52.34 שניות. ב-28 ביולי שיפר את השיא לתוצאה של 52.08 שניות.

#### אלוף עולם בבריכת 25 מטר
באליפות העולם בבריכת 25 מטר שנערכה בבודפשט שבהונגריה בדצמבר זכה במדליית זהב במשחה ל-100 מטר גב בשיא עולם חדש לנוער של 48.76 שניות, לפני הוברט קוש מהונגריה (48.76 שניות) וקצפר סטוקובסקי מפולין (49.16 שניות). בנוסף, זכה במדליית זהב במשחה שליחים 4x50 מטר מעורב משולב בשיא אירופה חדש של 1:35.36 דקות יחד עם קיריל פריגודה, ארינה סורקובה ודריה טרופימובה, לפני קנדה (1:35.94 דקות) וארצות הברית (1:36.20 דקות).

## שיאים אישיים
### בריכה אולימפית
* 50 מטר גב: 24.28 שניות (2024)
* 100 מטר גב: 52.08 שניות (2024)
* 200 מטר גב: 1:56.61 דקות (2024)

### בריכת 25 מטר
* 50 מטר גב: 22.75 שניות (2023)
* 100 מטר גב: 48.76 שניות (2024), **שיא עולם לנוער**
* 200 מטר גב: 1:52.74 דקות (2024)

## ראו גם

## קישורים חיצוניים

קטגוריה:שחייני גב
קטגוריה:שחיינים רוסים
קטגוריה:אלופי עולם בשחייה
קטגוריה:רוסים שנולדו ב-2006
טד שרודר

**טד שרודר** (באנגלית: **Ted Schroeder**;  20 ביולי 1921 – 26 במאי 2006) היה טניסאי אמיריקאי. הוא זכה במקום ראשון באליפות וימבלדון ובאליפות ארצות הברית הפתוחה בטניס ובסך הכול זכה ב-6 ניצחונות בתחרויות גראנד סלאם. 

## ביוגרפיה
טד שרודר נולד בניוארק בשנת 1921. בהמשך המשפחה עברה לגלנדייל בה שרודר החל לשחק טניס. טד שרודר התאמן במועדון הטניס של לוס אנג'לס בוא הוא הכיר את בן גילו ג'ק קרמר והם הפכו לחברים קרובים.

בשנת 1940 הוא ניצח בתחרות זוגות גברים (שיחק לצד ג'ק קרמר) באליפות ארצות הברית הפתוחה. הם שיחזרו את ההישג בשנת 1941.

בשנת 1942 שרודר הגיע לגמר אליפות ארצות הברית הפתוחה אך הפסיד לפרנק פרקר. בתחרות זוגות גברים הוא הפסיד במשחק הגמר. בתחרויות זוגות מעורבים הוא ניצח בתחרות (שיחק לצד לואיז ברו).

בתקופת מלחמת העולם השנייה שרודר שירת בצי ארצות הברית. כמו כן בתקופה זו הוא סיים לימודי אוניברסיטה.

לאחר סיום המלחמה שרודר חזר להשתתף בתחרויות טניס כאשר ג'ק קרמר היה מאמנו.

באליפות וימבלדון שרודר זכה בשנת 1949 בתחרות הגברים. בתחרות זוגות הגברים הוא הפסיד במשחק הגמר.

באליפות ארצות הברית הפתוחה של שנת 1949 שרודר הפסיד בגמר לפנצ'ו גונסאלס. בשנת 1947 הוא ניצח בתחרות זוגות גברים (לצד ג'ק קרמר) ובשנת 1948 הפסיד בגמר.

טד שרודר היה חבר בנבחרת גביע דייוויס של ארצות הברית בשנים 1946-1949.

ג'ק קרמר לחץ על שרודר לעבוד לטניס מקצועי, אך שרודר העדיף לעסוק במקצוע והיה סגן נשיא של חברה לייצור ציוד קירור.

בשנת 1966 טד שרודר נכלל בהיכל התהילה של הטניס.

טד שרודר נפטר בשנת 2006 מסרטן.

## הישגים

## קישורים חיצוניים

* 
* 

קטגוריה:אמריקאים ילידי ניו ג'רזי
קטגוריה:ניוארק (ניו ג'רזי): אישים
קטגוריה:טניסאים אמריקאים
קטגוריה:טניסאים זוכי אליפות וימבלדון
קטגוריה:טניסאים זוכי אליפות ארצות הברית הפתוחה בטניס
קטגוריה:ניו ג'רזי: ספורטאים
קטגוריה:אמריקאים שנולדו ב-1921
קטגוריה:אמריקאים שנפטרו ב-2006
מילה ג'אנסן

**מילה ג'אנסן** (באנגלית: **Milla Jansen**; נולדה ב-29 בנובמבר 2006) היא שחיינית אוסטרלית, אלופת עולם (סינגפור 2025) וסגנית אלופת עולם בבריכת 25 מטר (בודפשט 2024) במשחה שליחות 4x100 מטר חופשי.

## ביוגרפיה
ג'אנסן נולדה וגדלה באוסטרליה.

### 2024
#### סגנית אלופת עולם בבריכת 25 מטר
באליפות העולם בבריכת 25 מטר שנערכה בבודפשט שבהונגריה בדצמבר זכתה במדליית כסף במשחה שליחות 4x100 מטר חופשי בתוצאה של 3:28.25 דקות יחד עם מג האריס, אלכסנדריה פרקינס ולני פליסטר, אחרי ארצות הברית (3:25.01 דקות) ולפני קנדה (3:28.44 דקות).

## שיאים אישיים
### בריכה אולימפית
* 50 מטר חופשי: 24.76 שניות (2024)
* 100 מטר חופשי: 53.81 שניות (2024)
* 200 מטר חופשי: 1:58.26 דקות (2024)

### בריכת 25 מטר
* 50 מטר חופשי: 24.10 שניות (2024)
* 100 מטר חופשי: 52.26 שניות (2024)
* 200 מטר חופשי: 1:54.98 דקות (2024)

## ראו גם

## קישורים חיצוניים

קטגוריה:שחייניות חופשי אוסטרליות
קטגוריה:אוסטרליות שנולדו ב-2006
קטגוריה:אוסטרלים שנולדו ב-2006
השבעתו של מילרד פילמור לנשיאות ארצות הברית

**השבעתו של מילרד פילמור לנשיא ארצות הברית** נערכה בבניין הקפיטול בוושינגטון, ביום רביעי, 10 ביולי 1850, יום לאחר פטירתו של נשיא ארצות הברית זאכרי טיילור, אשר פילמור היה סגנו. 

מילרד פילמור לא נשא נאום השבעה במעמד השבעתו כנשיא ארצות הברית. זאת מכיוון שהוא נכנס לתפקיד כתוצאה ממותו של הנשיא זאכרי טיילור, ולא בעקבות בחירות. באותה תקופה, לא היה נהוג שנשיאים שנכנסים לתפקיד בנסיבות כאלה יישאו נאום חניכה רשמי. במקום זאת, ההשבעה עצמה הייתה טקס קצר שנערך בבניין הקפיטול, ואת שבועת האמונים נשא פילמור בניצוחו של השופט , השופט הראשי של בית המשפט הפדרלי בוושינגטון די.סי. בטקס ההשבעה לא הושבע סגן נשיא שכן פילמור החזיק בתפקיד עד להשבעתו לנשיאות. 

ההשבעה סימנה את תחילת כהונתו של מילרד פילמור כנשיא והוא עבר מיד לטפל בענייני הממשל. זאת עקב העובדה שירש מדינה שסועה סביב סוגיית העבדות, ונאלץ להתמודד עם המתחים הגוברים בין מדינות הצפון והדרום. אחד הצעדים הראשונים שלו היה קבלת ההתפטרות של כל חברי הקבינט של טיילור ומינוי קבינט חדש, שסייע לו לקדם את פשרת 1850, סדרת חוקים שנועדו להרגיע את המתחים בין הצפון לדרום סביב סוגיית העבדות.  

## הערות שוליים

קטגוריה:מילרד פילמור
פילמור
קטגוריה:1850 בארצות הברית
ג'יליאן קוקס

**ג'יליאן קוקס** (באנגלית: **Jillian Cox**; נולדה ב-18 ביולי 2005) היא שחיינית אמריקאית, אלופת עולם בבריכת 25 מטר (בודפשט 2024) במשחה שליחות 4x100 מטר חופשי וזוכת מדליית ארד באליפות עולם בבריכת 25 מטר (מלבורן 2022) במשחה שליחות 4x200 מטר חופשי.

## ביוגרפיה
קוקס נולדה וגדלה בארצות הברית.

### 2022
#### מדליית ארד באליפות עולם בבריכת 25 מטר
באליפות העולם בבריכת 25 מטר שנערכה במלבורן שבאוסטרליה בדצמבר זכתה במדליית ארד במשחה שליחות 4x200 מטר חופשי, לאחר ששחתה בשלב המוקדמות של המשחה. בנוסף, סיימה במקום שישי במשחה ל-800 מטר חופשי בתוצאה של 8:20.95 דקות, ובמקום שמיני במשחה ל-1500 מטר חופשי בתוצאה של 16:09.72 דקות.

### 2023
באליפות העולם שנערכה בפוקואוקה שביפן ביולי-אוגוסט סיימה במקום שישי במשחה ל-800 מטר חופשי בתוצאה של 8:19.73 דקות.

### 2024
#### אלופת עולם בבריכת 25 מטר
באליפות העולם בבריכת 25 מטר שנערכה בבודפשט שבהונגריה בדצמבר זכתה במדליית זהב במשחה שליחות 4x100 מטר חופשי, לאחר ששחתה בשלב המוקדמות של המשחה.

## שיאים אישיים
### בריכה אולימפית
* 200 מטר חופשי: 1:58.47 דקות (2024)
* 400 מטר חופשי: 4:06.31 דקות (2024)
* 800 מטר חופשי: 8:19.73 דקות (2023)
* 1500 מטר חופשי: 16:07.29 דקות (2024)

### בריכת 25 מטר
* 200 מטר חופשי: 1:58.98 דקות (2022)
* 400 מטר חופשי: 4:05.50 דקות (2022)
* 800 מטר חופשי: 8:20.95 דקות (2022)
* 1500 מטר חופשי: 16:09.72 דקות (2022)

## ראו גם

## קישורים חיצוניים

קטגוריה:שחייניות חופשי אמריקאיות
קטגוריה:אלופות עולם בשחייה
קטגוריה:אמריקאיות שנולדו ב-2005
קטגוריה:אמריקאים שנולדו ב-2005
סופיה די מרטינו

ממוזער|250x250 פיקסלים
ממוזער|250x250 פיקסלים
**סופיה די מרטינו** (באנגלית: **Sophia Di Martino**; נולדה ב־15 בנובמבר 1983) היא שחקנית אנגלייה הידועה בעיקר בזכות תפקידה בתור סילבי בסדרת הטלוויזיה לוקי, כחלק מהיקום הקולנועי של מארוול. תפקיד זה זיכה אותה בשני פרסי הסרטים והטלוויזיה של MTV ובמועמדות לפרסי בחירת מבקרי הטלוויזיה לשחקנית המשנה הטובה ביותר בסדרת דרמה. די מרטינו ידועה גם בזכות השתתפותה בתוכניות הטלוויזיה "Flowers" ו-"Casualty".

## ביוגרפיה
די מרטינו נולדה בנוטינגהאם וגדלה בפרבר של אטנבורו. היא חצי איטלקייה. היא למדה בבית הספר המקיף של צ'ילוול, שם השלימה תואר א' באמנויות הבמה. היא המשיכה וסיימה תואר ראשון באמנויות בהצטיינות במדיה ובביצועים מאוניברסיטת סלפורד.

## קריירה
די מרטינו עוסקת בטלוויזיה, בקולנוע, בתיאטרון ובמוזיקה. בין תפקידיה במהלך הקריירה נמצאים: דמותה של איימי פלאוורס, בסדרה "Flowers" של ערוץ 4; אווה בסרט הקולנוע "The Darkest Universe" משנת 2016; דמותה של אמבר בעונה השלישית של הסדרה "Mount Pleasant" של רשת סקיי, וכאם, חברתו של אדם (בגילומו של סיימון בירד), בפרק הראשון של העונה השלישית של ארוחת ליל שישי בערוץ 4. בנוסף, היא הופיעה בעונה השלישית של "4 O’Clock Club" בשנת 2014 בתור מיס פארקווד, ובסרט "Royal Day Out" משנת 2015.

היא הייתה חברה קבועה בצוות של "Casualty", בה שיחקה את דמותה של פולין “פולי” אממרסון מ-2009 ועד 2011. בשנת 2018 הופיעה ב-"Click & Collect".

בשנת 2019, היא נבחרה לגלם את סילבי בסדרה לוקי ששודרה בדיסני פלוס. די מרטינו זכתה בפרס “הביצוע החדשני הטוב ביותר” ובפרס “הקבוצה הטובה ביותר” יחד עם טום הידלסטון ואוון וילסון בטקס פרסי הקולנוע והטלוויזיה של MTV לשנת 2022.

## חיים אישיים
בשנת 2016, די מרטינו הצהירה כי היו לה “קשרים עם גברים ונשים כאחד”, כי היא סבורה ש”מיניות היא דבר נוזלי”, וכי היא “בהחלט ניסתה תוויות שונות בזמנים שונים בחייה”.

כיום, היא נשואה לשחקן והסופר, ויל שארפ, עמו היא במערכת יחסים מאז 2009. יש להם שני ילדים, שנולדו ב-2019 וב-2021.

## פילמוגרפיה
[ממוזער|296x296 פיקסלים|סופיה די מרטינו מתראיינת ב-[פרסי הקולנוע הבריטי העצמאי|BIFA על הסרט "*Sweetheart*" ב-2021]]

### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
די מרטינו
קטגוריה:בוגרי אוניברסיטת סלפורד
קטגוריה:אנגלים ממוצא איטלקי
קטגוריה:בריטיות שנולדו ב-1983
מורן לשם-בר

**מורן לשם-בר** (נולדה ב-1 במרץ 1978) היא יזמית ואשת הייטק ישראלית, מייסדת אתר גיקטיים.

## ביוגרפיה
לשם-בר נולדה ב-1978 בבת ים, וגדלה בראש העין. את שירותה הצבאי עשתה בממר”ם. בגיל 27, לאחר שלמדה קורס בדיני חוזים באוניברסיטה הפתוחה, החליטה ללמוד לתואר ראשון במשפטים במכללה למינהל. היא התמחתה בתחום דיני הפרטיות והטכנולוגיה, ובפרט בתחום של פרטיות ילדים ברשת.

## קריירה מקצועית
לאחר שחרורה מהצבא ב-1998 עבדה בכמה חברות סטארט-אפ. ב-2003 הקימה לשם-בר את המיזם הראשון שלה, אתר המסעדות 2eat בו הייתה אחראית על הצד הטכנולוגי לצד שותפה נועם שקד, שהיה אחראי לצד העסקי. לאחר שנתיים, כשהאתר הפך לרווחי עזבה לשם-בר את המיזם, וב-2009 ייסדה יחד עם יניב פלדמן את חברת גיקמדיה, המפעילה את אתר Geektime. היא שימשה כמנכ"לית החברה עד לפרישתה במאי 2020 כדי להיכנס לתפקיד ראש המטה של שר המדע והטכנולוגיה יזהר שי.

ב-2011, בעידודו של המשקיע האמריקני של גיקטיים, החליטה להצטרף להקמה של אחד ממאיצי הסטארט-אפים הראשונים בישראל, Venturegeeks, במשרד ששכרה קומה מעל משרדי גיקטיים.

ב-2012 נבחרה לאחת מ-100 הנשים המשפיעות באירופה בתעשייה ולאחת משבע הנשים המובילות בטכנולוגיה.

במאי 2021 מונתה לסמנכ"לית תפעול גלובלי בסטארט-אפ הסייבר הישראלי-אמריקני סמפריס. בספטמבר 2022 הצטרפה לחברת דאטה לופ, העוסקת בתחום הבינה המלאכותית בתפקיד סמנכ"לית צמיחה, ובין אוגוסט 2023 למאי 2024 הועסקה כראש מטה בחברת AU10TIX.

בנובמבר 2025 השיקו מורן לשם בר ביחד עם יניב פלדמן את קרן ההון סיכון Flag Capital. הקרן תשקיע במיזמים בשלבים מוקדמים ביחד עם יזמים ומשקיעים מוכרים.

## חיים אישיים
לשם בר יצאה מהארון כלסבית בפני משפחתה בגיל 30. נשואה לעדי ואמא לשניים. מתגוררת בראש העין.

ב-2015 התפקדה לליכוד במסגרת "הליכודניקים החדשים".

ב-דצמבר 2024 התפקדה מורן למפלגת ״הדמוקרטים״

## קישורים חיצוניים
* 
* 
* 
* 
* ראיון עם מורן לשם-בר בפודקאסט "צרות בהייטק"

## הערות שוליים

קטגוריה:יזמי היי-טק ישראלים
קטגוריה:מנכ"ליות ישראליות
קטגוריה:להט"ביות ישראליות
קטגוריה:ראש העין: אישים
קטגוריה:חיילי ממר"ם
קטגוריה:ישראליות שנולדו ב-1978
אלכסנדריה פרקינס

**אלכסנדריה פרקינס** (באנגלית: **Alexandria Perkins**; נולדה ב-7 ביולי 2000) היא שחיינית אוסטרלית, סגנית אלופת העולם (סינגפור 2025) וזוכת מדליית ארד באליפות עולם בבריכת 25 מטר (בודפשט 2024) במשחה ל-50 מטר פרפר, זוכת מדליית ארד באליפות עולם (סינגפור 2025) וזוכת מדליית ארד באליפות עולם בבריכת 25 מטר (בודפשט 2024) במשחה ל-100 מטר פרפר. סגנית אלופת עולם (סינגפור 2025) במשחה שליחות 4x100 מטר מעורב.

## ביוגרפיה
פרקינס נולדה וגדלה בסאות'פורט, קווינסלנד.

### 2022
באליפות העולם בבריכת 25 מטר שנערכה במלבורן, אוסטרליה בדצמבר 2022 היא זכתה בשתי מדליות כסף במשחה שליחות 4x50 מטר חופשי ובמשחה שליחות 4x100 מטר מעורב, לארח ששחתה בשלב המוקדמות.

### 2024
באליפות העולם שנערכה בדוחה, קטר בפברואר 2024 היא זכתה ב-4 מדליות במשחי שליחים, 1 זהב ו-3 כסף. מדליית זהב במשחה שליחות 4x100 מטר מעורב לאחר ששחתה בשלב המוקדמות. מדליות כסף במשחה שליחות 4x100 מטר חופשי בתוצאה של 3:36.93 דקות, אחרי הולנד (3:36.61 דקות) ולפני קנדה (3:37.95 דקות), כשחיינית שנייה היא קבעה ב"זינוק שליחות" תוצאה של 55.02 שניות ובמשחי שליחים משולב 4x100 מטר חופשי ומעורב לאחר ששחתה בהם בשלב המוקדמות.

באולימפיאדת פריז שנערכה ביולי אוגוסט היא זכתה במדליית כסף במשחה שליחות 4x100 מטר מעורב לאחר ששחתה בשלב המוקדמות.
#### שיאנית אוסטרליה
באליפות העולם בבריכת 25 מטר שנערכה בבודפשט, הונגריה בדצמבר היא זכתה ב-3 מדליות, 1 כסף ו-2 ארד. מדליית כסף במשחה שליחות 4x100 מטר חופשי בתוצאה של 3:28.25 דקות, אחרי ארצות הברית שקבעה שיא עולם חדש של 3:25.01 דקות ולפני קנדה (3:28.44 דקות), כשחיינית שלישית היא קבעה ב"זינוק שליחות" תוצאה של 51.68 שניות. מדליות ארד במשחה ל-50 מטר פרפר בשיא אוסטרליה של 24.68 שניות, אחרי גרטשן וולש מארצות הברית (24.01 שניות) ובריל גאסטאלדלו מצרפת (24.43 שניות) ובמשחה ל-100 מטר פרפר בשיא אוסטרליה של 55.10 שניות, אחרי גרטשן וולש שקבעה שיא עולם חדש של 52.71 שניות וטסה חילה מהולנד (54.66 שניות).

### 2025
#### סגנית אלופת עולם
באליפות העולם שנערכה בסינגפור ביולי 2025 היא זכתה ב-3 מדליות, 2 כסף ו-1 ארד. מדליות כסף במשחה ל-50 מטר פרפר בהשוואת שיא אוקיאניה של 25.31 שניות, אחרי גרטשן וולש (24.83 שניות) ולפני רוס פאנוטרדייק מבלגיה (25.43 שניות) ובמשחה שליחות 4x100 מטר מעורב בתוצאה של 3:52.67 דקות, אחרי ארצות הברית שקבעה שיא עולם חדש של 3:49.34 דקות ולפני הרפובליקה העממית של סין (3:54.77 דקות), כשחיינית שלישית היא קבעה ב"זינוק שליחות" סגנון פרפר תוצאה של 56.26 שניות. מדליית ארד במשחה ל-100 מטר פרפר בתוצאה של 56.33 שניות, אחרי גרטשן וולש שקבעה שיא אליפות חדש של 54.73 שניות ורוס פאנוטרדייק (55.84 שניות). בשלב חצי הגמר היא קבעה תוצאה של 56.19 שניות.

## שיאים אישיים
### בריכה אולימפית
* 50 מטר חופשי: 25.00 שניות (2025)
* 100 מטר חופשי: 54.21 שניות (2025)
* 50 מטר פרפר: 25.31 שניות (2025), **שיא אוקיאניה**
* 100 מטר פרפר: 56.19 שניות (2015)

### בריכת 25 מטר
* 50 מטר חופשי: 23.77 שניות (2024)
* 100 מטר חופשי: 52.85 שניות (2024)
* 50 מטר פרפר: 24.68 שניות (2024), שיא אוסטרליה
* 100 מטר פרפר: 55.10 שניות (2024), שיא אוסטרליה

## ראו גם

## קישורים חיצוניים

קטגוריה:שחייניות חופשי אוסטרליות
קטגוריה:שחייניות פרפר אוסטרליות
קטגוריה:אוסטרליות שנולדו ב-2000
קטגוריה:אוסטרלים שנולדו ב-2000
רוחאללה זם

**רוּחאָללָה זָם** (בפרסית: **روح‌الله زم**; 27 ביולי 1978 – 12 בדצמבר 2020) היה פעיל חברתי ועיתונאי איראני. זם הפעיל ערוץ טלגרם בשם אמדניוז (באנגלית: Amadnews) שהוא הקים ב-2015, ומילא תפקיד בולט בבהפגנות באיראן ב־2017–2018. זם נידון למוות והוצא להורג ב-12 בדצמבר 2020.

## ביוגרפיה
רוחאללה זם נולד למשפחה דתית בטהרן ואביו, מוחמד-עלי זם, כיהן בתפקידים ממשלתיים בכירים בשנות ה-80 ובשנות ה-90. רוחאללה נקרא על שמו של רוחאללה ח'ומייני, מייסד הרפובליקה האסלאמית של איראן, אך הוא ביקש מחבריו לקרוא לו "נימה" (Nima).

### פעילות נגד המשטר האיראני
ב-2009 השתתף זם בפעולות מחאה בעקבות הבחירות לנשיאות איראן והוא נכלא בכלא אווין. לאחר שחרורו עזב את איראן וב-2011 היגר לצרפת.

בצרפת הקים זם ערוצי טלגרם בשם "אמדניוז" (آمدنیوز; ראשי תיבות בפרסית של "ידע, מאבק ודמוקרטיה") ו־"סדאא מרדם" (صدای مردم, בתרגום חופשי: "קול העם") והיה לו חלק בארגון, תמיכה וסיקור המחאות באיראן בין השנים 2017–2018. באותה תקופה היו לו כ-1.4 מיליון עוקבים.

ב-2018 לאחר שממשלת איראן התלוננה שהערוץ מספק מידע על ייצור פצצות תבערה וקורא ל"עימות מזוין", סגרה טלגרם את הערוץ, אך הוא חזר לפעול תחת שם אחר.

זם היה אורח תדיר בתוכניות ששידר "קול אמריקה" בשפה הפרסית.

### מעצרו, משפטו והוצאתו להורג
ב-14 באוקטובר 2019 הודיע דובר מטעם משמרות המהפכה כי הם הצליחו לפתות את זם להגיע לאיראן ועצרו אותו. היו מקורות שדיווחו על כך שרוחאללה פותה להגיע לעיראק ושם נעצר והוסגר לאיראן, על פי הסכם ההסגרה שקיים בין שתי המדינות. העיתון לה פיגארו פרסם שגורם ביטחוני צרפתי היה מעורב בהסגרה לאיראן.

זם נשפט וב-30 ביוני 2020 נגזר עליו עונש מוות שבוצע בתלייה, בכלא  ב-12 בדצמבר 2020. בנוכחות פקידי מדינה.

#### תגובות
* ארגון עיתונאים ללא גבולות (RSF) גינה את ההוצאה להורג והצהיר: "RSF זועם על הפשע החדש הזה של הצדק האיראני ורואה במנהיג העליון, אייתוללה ח'מנאי את המוח של ההוצאה להורג".
* משרד החוץ של הצרפתי קבע: "צרפת מגנה בתוקף את ההפרה החמורה הזו של חופש הביטוי וחופש העיתונות באיראן. זהו מעשה ברברי ובלתי מקובל הנוגד את ההתחייבויות הבינלאומיות של המדינה".
* ארגון אמנסטי אינטרנשיונל הצהיר: "המומים ומבועתים... אנו קוראים לקהילה הבינלאומית, לרבות המדינות החברות במועצת זכויות האדם של האו"ם והאיחוד האירופי, לנקוט בפעולה מיידית כדי ללחוץ על השלטונות האיראניים להפסיק את השימוש המתגבר בעונש המוות כנשק של דיכוי פוליטי".
* בתגובה להוצאה להורג, שגרירים מצרפת, גרמניה, אוסטריה ואיטליה ביטלו את השתתפותם ב"פורום עסקים אירופה-איראן", פורום עסקי מקוון.
* ממשלות רבות בעולם גינו את ה"רצח" של רוחאללה, כמו: ראש ממשלת שוודיה, משרד החוץ של קנדה, משרד החוץ הגרמני.

### פרטים אישיים
לרוחאללה זם הייתה בת מנישואיו הראשונים ובת מנישואיו השניים עם מהסה רזאני, שתיהן מתגוררות בצרפת עם מהסה רזאני.

## הנצחה
* בשנת 2023 יצא לאקרנים, סרט תיעודי על רוחאללה זם, "בנו של המולא". העיתנואי נהיד פרסון סרווסתאני (Nahid Persson Sarvestani), מהגר איראני שחי בשוודיה תיעד את זם ופעילותו הפוליטית, במשך שנה.

## ראו גם

## הערות שוליים

קטגוריה:פעילים חברתיים איראנים
קטגוריה:עיתונאים איראנים
קטגוריה:איראן: פוליטיקה
קטגוריה:איראנים שנולדו ב-1978
קטגוריה:נפטרים ב-2020
מנואל פריגו

**מנואל פריגו** (באיטלקית: **Manuel Frigo**; נולד ב-18 בפברואר 1997) הוא שחיין איטלקי, סגן אלוף אולימפי (טוקיו 2020), זוכה מדליית ארד אולימפית (פריז 2024), 3 פעמים ברציפות סגן אלוף עולם (פוקואוקה 2023, דוחה 2024 וסינגפור 2025), אלוף עולם בבריכת 25 מטר (מלבורן 2022) ושיאן עולם בעבר במשחה שליחים 4x100 מטר חופשי. 

## ביוגרפיה

### 2021
#### סגן אלוף אולימפי
באולימפיאדת טוקיו הוא זכה במדליית כסף במשחה שליחים 4x100 מטר ביחד עם אלסנדרו מירסי, תומאס צ'קון ולורנצו צצרי בתוצאה של 3:10.11 דקות, אחרי ארצות הברית (3:08.97 דקות) ולפני אוסטרליה (3:10.22 דקות), כשחיין רביעי הוא קבע ב"זינוק שליחים" תוצאה של 47.63 שניות.

### 2022
#### מדליית ארד באליפות עולם
באליפות העולם שנערכה בבודפשט, הונגריה ביולי 2022 הוא זכה במדליית ארד במשחה שליחים 4x100 מטר ביחד עם אלסנדרו מירסי, תומאס צ'קון ולורנצו צצרי בתוצאה של 3:10.95 דקות, אחרי ארצות הברית (3:09.34 דקות) ואוסטרליה (3:10.80 דקות).

### 2023
#### סגן אלוף עולם
באליפות העולם שנערכה בפוקואוקה, יפן בסוף יולי 2023 הוא זכה במדליית כסף במשחה שליחים 4x100 מטר ביחד עם אלסנדרו מירסי, לורנצו צצרי ותומאס צ'קון בתוצאה של 3:10.49 דקות, אחרי אוסטרליה 3:10.16 דקות ולפני ארצות הברית 3:10.81 דקות, כשחיין שני הוא קבע ב"זינוק שליחים" תוצאה של 47.79 שניות. נוסף לכך, הוא סיים במקום 20 במשחה ל-100 מטר חופשי בתוצאה של 48.45 שניות ובמקום תשיעי במשחה שליחם 4x100 מטר מעורב בתוצאה של 3:33.54 דקות, כשחיין רביעי הוא קבע ב"זינוק שליחים" תוצאה של 48.41 שניות.

### 2024
באליפות העולם שנערכה בדוחה, קטר בפברואר 2024 הוא זכה במדליית כסף במשחה שליחים 4x100 מטר ביחד עם אלסנדרו מירסי, לורנצו צצרי ופאולו קונטה בונין בתוצאה של 3:12.08 דקות, אחרי הרפובליקה העממית של סין (3:11.08 דקות) ולפני ארצות הברית (3:12.29 דקות). נוסף לכך, הוא סיים במקום תשיעי במשחה ל-100 מטר חופשי בשיא אישי חדש של 48.25 שניות ובמקום חמישי במשחה שליחים משולב 4x100 מטר חופשי בתוצאה של 3:24.40 דקות, כשחיין שני הוא קבע ב"זינוק שליחים" תוצאה של 48.06 שניות.

באולימפיאדת פריז הוא זכה במדליית ארד במשחה שליחים 4x100 מטר ביחד עם אלסנדרו מירסי, תומאס צ'קון ופאולו קונטה בונין בתוצאה של 3:10.70 דקות, אחרי ארצות הברית (3:09.28 דקות) ואוסטרליה (3:10.35 דקות), כשחיין רביעי הוא קבע ב"זינוק שליחים" תוצאה של 47.06 שניות.

## שיאים אישיים
### בריכה אולימפית
* 100 מטר חופשי: 48.25 שניות (2024)

## ראו גם

## קישורים חיצוניים

קטגוריה:שחייני חופשי
קטגוריה:שחיינים איטלקים
קטגוריה:אלופי אירופה בשחייה
קטגוריה:שיאני עולם בשחייה
קטגוריה:שחיינים איטלקים באולימפיאדת פריז (2024)
קטגוריה:איטלקים שנולדו ב-1997
ליאה ניל

**ליאה ניל** (באנגלית: **Leah Neale**; נולדה ב-1 באוגוסט 1995) היא שחיינית אוסטרלית, סגנית אלופה אולימפית (ריו דה ז'ניירו 2016) זוכת מדליית ארד אולימפית (טוקיו 2020), אלופת עולם בבריכת 25 מטר (מלבורן 2022) ושיאנית עולם במשחה שליחות 4x200 מטר חופשי.

## ביוגרפיה

### 2016
#### סגנית אלופה אולימפית
באולימפיאדת ריו דה ז'ניירו היא זכתה במדליית כסף במשחה שליחות 4x200 מטר חופשי ביחד עם אמה מקיאן, ברונטה באראט וטסמין קוק בתוצאה של 7:44.87 דקות, אחרי ארצות הברית (7:43.03 דקות) ולפני קנדה (7:45.39 דקות), כשחיינית ראשונה היא קבעה תוצאה של 1:57.95 דקות.

### 2017
באליפות העולם שנערכה בבודפשט, הונגריה ביולי 2017 היא זכתה במדליית במשחה שליחות 4x200 מטר חופשי לאחר שהשתתפה בשלב המוקדמות.

### 2019
#### מדליית זהב באליפות עולם
באליפות העולם שנערכה בקוואנגג'ו, קוריאה הדרומית ביולי 2019 היא זכתה במדליית זהב במשחה שליחות 4x200 מטר חופשי לאחר שהשתתפה בשלב המוקדמות.

### 2021
באולימפיאדת טוקיו היא זכתה במדליית ארד במשחה שליחות 4x200 מטר חופשי ביחד עם אריארן טיטמוס, אמה מקיאן ומדיסון וילסון בתוצאה של 7:41.29 דקות, אחרי הרפובליקה העממית של סין שקבעה שיא עולם חדש של 7:40.33 דקות וארצות הברית (7:40.73 דקות), כשחיינית רביעית היא קבעה ב"זינוק שליחות" תוצאה של 1:55.85 דקות.

### 2022
באליפות העולם שנערכה בבודפשט בסוף יוני 2022 היא זכתה ב-3 מדליות, 2 זהב ו-1 כסף. מדליות זהב במשחה שליחות 4x100 מטר חופשי ובמשחה שליחים משולב 4x100 מטר חופשי לאחר ששחתה בשניהם בשלב המוקדמות. מדליית כסף במשחה שליחות 4x200 מטר חופשי ביחד עם מדיסון וילסון, קיה מלוורטון ומולי אוקלהן בתוצאה של 7:43.86 דקות, אחרי ארצות הברית שקבעה שיא אליפות חדש של 7:41.45 דקות ולפני קנדה (7:44.76 דקות), כשחיינית שנייה היא קבעה ב"זינוק שליחות" תוצאה של 1:55.27 דקות.
#### שיאנית עולם
באליפות העולם בבריכת 25 מטר שנערכה במלבורן, אוסטרליה בדצמבר אותה שנה היא זכתה בשתי מדליות זהב במשחה שליחות 4x100 מטר חופשי לאחר ששחתה בשלב המוקדמות ובמשחה שליחות 4x200 מטר חופשי ביחד עם מדיסון וילסון, מולי אוקלהן ולני פליסטר בשיא עולם חדש של 7:30.87 דקות, לפני קנשה (7:34.47 דקות) וארצות הברית (7:34.70 דקות), כשחיינית שלישית היא קבעה ב"זינוק שליחות" תוצאה של 1:52.67 דקות. נוסף לכך, היא סיימה במקום שישי במשחה ל-200 מטר חופשי בתוצאה של 1:52.84 דקות.

## ראו גם

## קישורים חיצוניים

קטגוריה:שחייניות חופשי אוסטרליות
קטגוריה:אלופות עולם בשחייה
קטגוריה:שיאניות עולם בשחייה
קטגוריה:זוכות מדליית כסף אולימפית אוסטרליות: שחייה
קטגוריה:זוכות מדליית ארד אולימפית אוסטרליות באולימפיאדת טוקיו (2020): שחייה
קטגוריה:שחייניות אוסטרליות באולימפיאדת ריו דה ז'ניירו (2016)
קטגוריה:אוסטרליות שנולדו ב-1995
לאונרדו דפלנו

**לאונרדו דפלנו** (באיטלקית: **Leonardo Deplano**; נולד ב-21 ביולי 1999) הוא שחיין איטלקי, זוכה מדליית ארד אולימפית (פריז 2024), 3 פעמים ברציפות סגן אלוף עולם (פוקואוקה 2023, דוחה 2024 וסינגפור 2025), אלוף עולם בבריכת 25 מטר (מלבורן 2022) ושיאן עולם בעבר במשחה שליחים 4x100 מטר חופשי. 

## ביוגרפיה

### 2022
#### סגן אלוף אירופה
באליפות אירופה שנערכה ברומא באוגוסט 2022 הוא זכה ב-3 מדליות, 1 זהב ו-2 כסף. מדליית זהב במשחה שליחים 4x100 מטר חופשי לאחר ששחה בשלב המוקדמות. מדליות כסף, במשחה ל-50 מטר חופשי בתוצאה של 21.60 שניות, אחרי בן פראוד מהממלכה המאוחדת (21.58 שניות) ולפני כריסטיאן גולומייב מיוון (21.75 שניות) ובמשחה שליחים 4x100 מטר מעורב משולב לאחר ששחה בשלב המוקדמות.

### 2023
באליפות העולם שנערכה בפוקואוקה, יפן בשנת 2023 הוא זכה במדליית כסף במשחה שליחים 4x100 מטר חופשי לאחר ששחה בשלב המוקדמות. נוסף לכך, הוא סיים במקום שמיני בתוצאה של 21.92 שניות, בשלב חצי הגמר הוא קבע תוצאה של 21.74 שניות.

### 2024
באליפות העולם שנערכה בדוחה, קטאר בפברואר 2024 הוא זכה במדליית כסף במשחה שליחים 4x100 מטר חופשי לאחר ששחה בשלב המוקדמות. נוסף לכך, הוא סיים במקום עשירי במשחה ל-50 מטר חופשי בתוצאה של 21.81 שניות.

באולימפיאדת פריז הוא זכה במדליית ארד במשחה שליחים 4x100 מטר חופשי לאחר ששיה בשלב המוקדמות. נוסף לכך, הוא סיים במקום שביעי במשחה ל-50 מטר חופשי בתוצאה של 21.62 שניות, בשלב חצי הגמר קבע תוצאה של 21.50 שניות שהייתה התוצאה השלישית בטיבה במשחקים. במשחה ל-100 מטר חופשי הוא סיים במקום 23 בתוצאה של 48.82 שניות.

### 2025
באליפות העולם שנערכה בסינגפור בשנת 2025 הוא זכה במדליית כסף במשחה שליחים 4x100 מטר חופשי לאחר ששחה בשלב המוקדמות. נוסף לכך, הוא סיים במקום רביעי במשחה ל-50 מטר חופשי בתוצאה של 21.52 שניות, 6 מאיות איטי ממדליית ארד.

## ראו גם

## קישורים חיצוניים

קטגוריה:שחייני חופשי
קטגוריה:שחיינים איטלקים
קטגוריה:אלופי אירופה בשחייה
קטגוריה:שיאני עולם בשחייה
קטגוריה:שחיינים איטלקים באולימפיאדת פריז (2024)
קטגוריה:איטלקים שנולדו ב-1999
שטה (ליטא)

**שטה** (בליטאית: **Šėta**, בפולנית: **Szaty**; ביידיש: **שאט**) היא עיירה קטנה במחוז משנה קדאיניאי, במחוז קובנה, במרכז ליטא. בשנת 2011 התגוררו בה 935 תושבים. 

העיירה נמצאת ליד נהר אובליס .

## גאוגרפיה
בעיירה נשפך נהר ואנגה לנהר אובליס. ליד שטה משתרע רכס שטה, ובצפון-מזרח הוקמה שמורת טבע שטה. דרך שטה עוברים מספר כבישים ראשיים המחברים אותה לערים אוקמרגה, קדאיניאי, קובנה, פוניבז' ופגיריי .

## היסטוריה
בשנת 1362 וב-1367 פשטו חיילי המסדר הליבוני על אדמות שטה. במאה ה-14 התיישבו בעיירה קראים. בשנת 1492 הוזכרה שטה לראשונה כעיירה, וב-1499 נבנתה בה כנסייה ראשונה ששימשה בתחילה את הקתולים, אך לאחר מכן עברה לרשות הפרוטסטנטים.

במאה ה-18 קיבלה שטה זכויות לקיים שווקים וירידים, אך במהלך מלחמת הצפון נשרפה כמעט כליל על ידי השוודים. בשנת 1777 פעלה במקום בית ספר פרטי, וב-1799 נבנתה מחדש הכנסייה.

במאה ה-19 השתתפו תושבי שטה במרד נגד השלטון הצארי ועסקו בהפצת ספרות ליטאית בתקופת האיסור הרוסי. ב-1863 הובילו בני העיירה מרד בהנהגת זיגמונט שרקובסקי . בשנת 1892 פרצה שריפה שכילתה חלקים גדולים מהעיירה.

בתחילת המאה ה-20 היו בשטה כ-40 חנויות ופונדקים, כמו גם בית מלאכה לעיבוד עורות, טחנות קמח קיטור ומים. לפני מלחמת העולם הראשונה פעל מפעל אריגה בטירת שטה. בשנת 1896 ייסד יוזף מונטוויל  בית ספר לאריגה בשם "בירוטה" (Birutė).

במהלך מלחמת העולם הראשונה בשנת 1915 התרחשו קרבות עזים בין הצבאות הרוסים וגרמנים ליד שטה, וכתוצאה מכך נשרפה העיירה כמעט לחלוטין. בתקופה שבין המלחמות נבנתה העיירה מחדש, ואומני שטה נודעו בזכות בדי הצמר שייצרו.

בתקופה שבין המלחמות היו בשטה 140 בתים, 75 חנויות ושתי טחנות קמח. בשנת 1941 נבנה מפעל גבינות.

במהלך מלחמת העולם השנייה נפגעה העיירה שוב באופן חמור משריפות. לאחר המלחמה פעלו בסביבת שטה לוחמי פרטיזנים ליטאים.

בזמן השלטון הסובייטי הפכה העיירה למרכזית, ופעל בה סניף של מפעל החמאה והגבינות של קיידייניאי, שבו יוצר גבינת "שטה".

בשנת 2002 אושר סמל העיר של שטה.

## יהדות שטה
בעיירה הייתה קהילה יהודית בית מדרש ובית קברות. בשואה נרצחו מרבית היהודים בבורות הריגה על ידי ליטאים.
בשנת 1949 בזזו קומוניסטים את מצבות בית הקברות לצורך בניית מבנה בחווה סמוכה. בעקבות זאת אין מצבות בבית הקברות, למעט אנדרטה לזכר תושבי העיירה שנרצו בשואה.

### רבני העיירה
* רבי שמואל הקטן בנו של רבי אברהם אחי הגר"א
* רבי שלום, בן הנ"ל
* רבי אליהו רגולר (1820–1824)
* רבי נפתלי ב"ר אפרים
* רבי מאיר מיכל רבינוביץ (1849–1870), בנו של רבי שלום הנ"ל
* רבי נחום שפירא, 'העילוי מדאקשיץ'
* רבי אברהם דרושקוביץ (? - 1903)
* רבי אלחנן וינר (בשנות ה-30 של המאה ה-20)
ממוזער|בית המדרש שטה 

## קישורים חיצוניים

## הערות שוליים

קטגוריה:ליטא: עיירות
קטגוריה:ליטא: עיירות יהודיות
קטגוריה:שואת יהודי ליטא
קטגוריה:בורות ירי בשואה
אלווין הולסי

**אלווין הולסי** (באנגלית: **Alvin Holsey**) הוא קצין בדימוס בדרגת אדמירל, כיהן כמפקד פיקוד דרום של ארצות הברית.

## ביוגרפיה
הולסי גדל בפורט ואלי שבג'ורג'יה, אביו צ'ארלס שירת במלחמת קוריאה ואימו רוזה הייתה מורה. ב-1988 סיים תואר ראשון במדעי המחשב מקולג' מורדהאוס והתגייס לצי ארצות הברית. שירת כטייס מסוקי SH-2F Seasprite ו-סיקורסקי SH-60 סיהוק. פיקד על טייסת המסוקים HSL-37 ועל אוניית הסער האמפיבית מקין איילנד (LHD-8).

בשנים 2018–2020 פיקד על קבוצת התקיפה הראשונה בהובלת נושאת המטוסים קרל וינסון (CVN-70). במהלך תפקיד זה מונה למפקדו הראשון של כוח המשימה הרב-לאומי לשמירה על הביטחון הימי ונתיבי סחר בעיקר של נפט במפרץ הפרסי ובמפרץ עומאן. ב-2020 מונה למפקד כוח המשימה 1 של הצי (TF1N) שמטרתו זיהוי והסרת מחסומים של אי שוויון בצי. ב-2021 מונה לסגן מפקד ראש אגף כוח אדם בצי, ב-2022 מונה לסגן מפקד פיקוד דרום.

בנובמבר 2024 קודם לדרגת אדמירל ומונה למפקד פיקוד דרום. הולסי הוביל את הפיקוד במסגרת המלחמה בסמים נגד ספינות מבריחים מוונצואלה. באוקטובר 2025 הודיע מזכיר ההגנה כי הולסי יפרוש מתפקידו בתום השנה, שלוש שנים לפני תום הקדנציה המתוכננת, הפרישה היא על רקע חילוקי דעות באשר לחוקיות תקיפת הספינות. הוא סיים את כהונתו בדצמבר 2025.

הולסי בעל תואר שבניהול מאוניברסיטת המדינה טרוי. הוא נשוי לסטפני, שעוטרה במדליית השירות הציבורי המצוין מיושב ראש המטות המשולבים על התנדבותה במהלך כהונת בעלה כמפקד פיקוד דרום, והם הורים לשני בנים שמשרתים בצבא.

## קישורים חיצוניים

* ביוגרפיה באתר פיקוד דרום של ארצות הברית

## הערות שוליים

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של הצי
קטגוריה:טייסי צי ארצות הברית
קטגוריה:מפקדי פיקוד דרום של ארצות הברית
קטגוריה:מעוטרי מדליית השירות המצוין של מחלקת ההגנה
שלומי ברג

**שלומי ברג** (נולד ב-1989), הידוע בשם הבמה **Berg**, הוא מוזיקאי, מפיק ודי ג'יי ישראלי. הוא מתמקד בז'אנר פסיטראנס הפרוגרסיבי. במהלך הקריירה שלו, הפך לאחד האמנים הישראלים המובילים בסצנת המוזיקה האלקטרונית, והופיע באירועים ובפסטיבלים מרכזיים ברחבי העולם כמו Airbeat one ,a State of Trance, Dreamstate, טומורולנד.

נכון לינואר 2025, ממוקם שלומי ברג במקום ה 29 ברשימת האמנים הישראלים המושמעים ביותר בספוטיפיי עם 627,000 השמעות חודשיות.

## ביוגרפיה
ברג נולד וגדל בקריית גת. מגיל צעיר התעניין במוזיקה והחל להאזין למוזיקת טראנס פסיכדלית. בגיל 11 החל להתנסות בהפקת מוזיקה, תוך שימוש בסינתיסייזרים ובטכנולוגיות חדשניות. בתחילת דרכו, פעל תחת השם-"S-B Noise", אך בהמשך אימץ את שם הבמה "Berg". 

המעבר לז'אנר הפסייטראנס הפרוגרסיבי סימן שלב חדש בקריירה של ברג, והוא הקדיש שנים לפיתוח סגנון מוזיקלי ייחודי המשלב טראנס, מלודיות וקווי בס חזקים.

## סגנון מוזיקלי
הסגנון המוזיקלי של ברג משלב אלמנטים שונים של פסייטראנס פרוגרסיבי, תוך שמירה על ייחודיות שמבדילה אותו מאמנים אחרים בז'אנר. ההפקות של ברג מכילות קווי בס חזקים, מקצבים דינמיים ומלודיות המשלבות צלילים פסיכדליים. הוא מציין לא אחת את ההשפעה של סצנת הטראנס הפסיכדלי האורתודוקסי .

במהלך הקריירה שלו, ברג התמקד ביצירת מוזיקה שמכוונת גם למיינסטרים וגם לאוהדי הז'אנר הקלאסי, וזו הסיבה לכך שסגנונו נע בין פסייטרנס ובין EDM.

שלומי ברג חבר בהרכב סילבר פנדה יחד עם המוזיקאי הברזילאי לאו ברסלוס (Leo Barcellos), הרכב המתמקד בטכנו מלודי.

בשנת 2024 שיתף ברג פעולה עם המוזיקאים בלסטויז ומובי ויחד הוציאו חידוש לשיר Lift me up, (במקור מ 2005).

## Bayaka
שירו "Bayaka" שיצא ב 2016, היווה אבן דרך משמעותית בקריירה של ברג. הוא אחד מהשירים המושמעים ביותר של אומן ישראלי בכל הזמנים , וברשימת השירים הישראליים המושמעים ביותר בספוטיפיי מדורג במקום ה 74 עם למעלה מ 16 מיליון השמעות נכון לדצמבר 2024.
Bayaka יצא באלבום Aurora ב־2016 ופתח עבור ברג דלתות לסצנה המסחרית. האלבום הוא שהביא את החשיפה ובעקבותיה את השיתוף עם ארמין ואן ביורן וגם לנגן אצלו ב A State of Trance ובהמשך גם בטומורולנד.

## דיסקוגרפיה
*	Life Apart (2013)
*	Aurora (2016)

## שיתופי פעולה

* *[[בלסטויז]], [[מובי]] ברג, (2024)– Lift Me Up *
* *[[ויני ויצ'י]] וברג  (2022) – Sweet Harmony*
* *[[ארמין ואן ביורן]], ברג (2020) – Mr. Navigator -& Remix *
* * ניליקס, ברג - (2014)  Smoke & Mirrors *

## לקריאה נוספת
* כתבה קצרה על ברג במגזין EDM Identity משנת 2017

## קישורים חיצוניים

## הערות שוליים

קטגוריה:מוזיקאים ישראלים
קטגוריה:יוצרי מוזיקת טראנס
ישראלים
קטגוריה:ישראלים שנולדו ב-1985
An Empty Bliss Beyond This World

***An Empty Bliss Beyond This World*** (בעברית: **אושר ריק מעבר לעולם הזה**) הוא אלבום האולפן התשיעי של הקרטייקר, פרויקט מוזיקת אמביינט של המוזיקאי הבריטי ליילנד קירבי, שיצא לאור ב-1 ביוני 2011 בחברת התקליטים History Always Favours the Winners.

האלבום מבוסס על מחקר שעסק בכך שאנשים עם מחלת אלצהיימר מסוגלים לזכור מוזיקה שהאזינו לה בצעירותם, כמו גם היכן הם היו וכיצד הם הרגישו כשהם האזינו לה. האלבום מסמפל מוזיקת חדרי נשפים מלפני מלחמת העולם השנייה שקירבי קנה בברוקלין בדצמבר 2010. נושא זה של מחלת אלצהיימר במוזיקה יורחב מאוד ב-2016 עד 2019 דרך סדרת האלבומים האחרונה של קירבי בשם Everywhere at the End of Time.

An Empty Bliss Beyond This World היה אלבום הפריצה של הקרטייקר, שזכה לשבחי המבקרים עם יציאתו וזכה למספר שבחים בסוף השנה. פיצ'פורק הגדירו אותו כאלבום ה-75 הטוב ביותר של המחצית הראשונה של שנות ה-2010, כמו גם כאלבום האמביינט ה-14 הטוב ביותר בכל הזמנים.

## קונספט
An Empty Bliss Beyond This World משקף, בצלילים שבורים, את מוחו של חולה במחלת אלצהיימר המתקשה לזכור חלקים מחייו. האלבום התבסס על מחקר משנת 2010 על יכולתם של אנשים עם המחלה לזכור מוזיקה מתקופתם. פרויקט הקרטייקר שאב השראה ממוזיקת חדרי נשפים המופיעים בסרטים כמו קרנבל הנשמות (1962), הניצוץ (1980) וסדרת הטלוויזיה "מטבעות מן השמיים" (1978), שמשכה את קירבי לנושאים של אובדן זיכרון.

המבקר רואן סאבאג' השווה את האלבום לרומן House of Leaves של מארק דניאלבסקי משנת 2000 בשל "החלל האינסופי והמפחיד (אולם הנשפים) המוסתר על ידי המגבלות המטעות של הביתיות המוכרת" המיוצג בצליל תהודה עמוק. חלק מהשירים באלבום מופיעים פעמיים אך מסומפלים באופן שונה, כמו שיר הנושא ו-"Mental Caverns Without Sunshine". קירבי הסביר שזה נעשה כדי לתת אווירת דז'ה וו: "מיד בהאזנה ראשונה, אתה כבר תוהה איפה שמעת את השיר הזה בעבר". אורכה של הגרסה השנייה של "Mental Caverns Without Sunshine" הוא רק חצי מאורכה של הראשונה. לדברי רואן סאבאג', ההיבטים החוזרים ונשנים של האלבום שואלים את המאזין אם "תחושת ההיכרות [שלהם] נובעת מהלופים [עצמם] או מעצם הפטינה הטבועה בתקליט הפטיפון השרוט".

## הפקה
בתחילה, קירבי לא תכנן לעשות את An Empty Bliss Beyond This World. היצירה שלו החלה כאשר הוא קנה בחנות בברוקלין בדצמבר 2010 וקנה אוסף של תקליטי מוזיקת חדרי נשפים בעשרה דולרים. התקליטים נותרו ללא שימוש במשך זמן מה עד שהגיע לדירה בברלין, שם בילה כחודש במעקב אחריהם על ידי נגינתם על פטיפון שבור. לאחר מכן הוא העביר את ההקלטות למכשיר הקלטה דיגיטלי שהשיג בזמן חופשה בספרד במהלך התפרצויות אייאפיאטלאייקוטל ב-2010. עד שעבר לדירה אחרת, ערך והפיק את ההקלטות. יצירת האמנות, ששמה Happy In Spite, צוירה בשנת 2010 על ידי חברו הוותיק של קירבי, איוון סיל.

## רשימת רצועות

## הערות שוליים

## קישורים חיצוניים

קטגוריה:מוזיקה אלקטרונית
נביה אסעד

**נבּיה אסעד** (בערבית: **نبيه اسعد**; נולד ב-3 במרץ 1950) הוא פוליטיקאי דרוזי-ישראלי שכיהן כראש המועצה המקומית כסרא-סמיע.

## ביוגרפיה
נולד לסלמאן ופאטמה וגדל בכפר כסרא שב. השני מתוך עשרה אחים ואחיות. למד בבית ספר יסודי כסרא, שנה בבית ספר עמל נהריה ובתיכון במעלות-תרשיחא.

בנובמבר 1968 התגייס לצה"ל ליחידה 300, יחידת המיעוטים. לאחר הטירונות שירת כמתורגמן בבתי דין צבאיים בירושלים ובתל אביב. לאחר מכן חצי שנה בבית דין צבאי בלוד ובמשך כשנה וחצי בבתי דין צבאים בחברון רמאללה ובית לחם. בנובמבר 1971 השתחרר מצה"ל.

בשנים 1971–1978 שימש מורה בבתי ספר יסודיים בכסרא ובכפר יאנוח.

ממאי 1978 עד מאי 1979 שימש ראש מועצה אזורית מרכז הגליל.

בשנים 1979–1993 שימש סגן מנהל בית הספר יסודי כסרא.

בשנים 1988–1993 שימש מזכיר סניף מפלגת העבודה בכסרא.

בשנים 1993–2009 שימש מנהל בית הספר "אלחרובה" כסרא.

בבחירות לראשות המועצה כסרא סמיע שנערכו ב-2009 התמודד מול סאלח עבדאללה ונבחר לראשות המועצה כשזכה עם (2,291) מקולות הבוחרים לעומת (1,453) לעבדאללה. בתקופת כהונתו שימש נציג המועצות הדרוזיות בוועדה הארצית לתכנון ובנייה.

בבחירות לרשויות מקומיות ב-2013 התמודד לראשות המועצה בשנית מול טרודי סלמאן וניצח עם 79.96% מהקולות לעומת 20.04% לסלמאן.

בשנים 2017–2018 שימש ממלא מקום ראש המועצה התעשייתית מגדל תפן.

הוא בוגר לימודי תעודה למורה בכיר מאוניברסיטת חיפה ומנהל אוהלו טבריה. קורס מנהלי בית ספר בבית הספר לעובדי הוראה בכירים בירושלים וקורס מנהלים במכללת אורנים למשך שנתיים.

הוא נשוי לורד ואב לשבעה. מתגורר בכסרא.

## קישורים חיצוניים

## הערות שוליים

קטגוריה:ראשי מועצות מקומיות בישראל
קטגוריה:אנשי חינוך דרוזים ישראלים
קטגוריה:פוליטיקאים דרוזים ישראלים
קטגוריה:פעילי מפלגת העבודה
קטגוריה:כסרא-סמיע: אישים
קטגוריה:ישראלים שנולדו ב-1950
מר עולם 1996

**מר עולם 1996** היא תחרות מר עולם הראשונה, 50 מתמודדים לקחו בה חלק, התחרות נערכה באיסטנבול שבטורקיה, לתחרות היו שלושה מנחים פיטר מרשל, השחקן הטורקי קורהאן אבאי והשחקנית הטורקייה ברנה לאסין, הזוכה היה נציג בלגיה.

את ישראל ייצג צפריר בן צבי מחיפה, זאת לאחר שזכה בתחרות היופי "הגבר הישראלי" שאורגנה על ידי שבועון לאישה.

## תוצאות
### מיקום

## שופטים
* איוונה טראמפ
* נעים סולימנוגלו

## קישורים חיצוניים
* 
* 
קטגוריה:מר עולם
קטגוריה:תחרויות יופי ב-1996
חלבון (יישוב)

**חֶלְבּוֹן**, **חָלִיבּוֹן** (ביוונית: **Χαλυβών**) או **חַלְבּוּן** (בערבית: **حلبون**) הוא יישוב בקרבת דמשק. בעת העתיקה היה ידוע ביינותיו המשובחים. ב־2004 חיו בו כ־6,500 תושבים.

## בעת העתיקה
בעת העתיקה נודעה חלבון ביינה. בקינת יחזקאל על צור (), בין הסחורות מהערים והארצות השונות שעמדו בקשרי מסחר עם צור, מוזכר: . הפשיטתא, סימכוס, התרגום הכלדי והוולגטה תרגמו "חלבון" בצירוף "יין חלבון" כמושג המתאר יין איכותי, אך תרגום השבעים תעתק Χελβών ("חֶלְבּוֹן"; בווריאציות אחרות: Χεβρών – "חֶבְּרוֹן") כשם מקום.

בתעודות בבליות מימי נבוכדראצר מופיע יין מ־ḫilbûnu.

יישוב בשם חָלִיבּוֹן (Χαλυβών) מופיע בטקסטים קלאסיים קדומים, לרוב בהקשר של יין. סטראבון כתב שבין מוצרי היוקרה שהזמינו לעצמם מלכי פרס בשושן נמנה יין חליבוני. אתנאיוס כתב שהמלך הפרסי שתה רק יין חליבוני, "אשר פוסידוניוס אומר שמיוצר בדמשק של סוריה, מגפנים שנשתלו שם על־ידי הפרסים". הסיכיוס מאלכסנדריה הזכיר בלקסיקון שלו "Χαλυβώνιος" ("חליבוני") כסוג של יין מסוריה. תלמי הזכיר את חליבון בתיאורו את הלבנט.

במגילה החיצונית לבראשית, במלחמת ארבעת המלכים את החמישה, במקום "חוֹבָה אֲשֶׁר מִשְּׂמֹאל לְדַמָּשֶׂק" () מופיע "חלבון די שימא על שמאל דרמשק".

## בתקופה המודרנית
ממוזער|חלבון (המקראית – <small>HELBON</small>, והמודרנית – Halbôn) במפת ארץ ישראל וירושלים  של
במאה ה־19 היו תושבי חלבון מוסלמים.

ב־1909, החוקר  שתושבי חלבון ידועים כשוטים, וציין שהסיפורים אודותם מזכירים את הסיפורים על תושבי דיר א־סִנּה שליד סילואם.

לפי מפקד האוכלוסין הסורי ב־2004, היו בחלבון 1277 משפחות, 6521 תושבים, מתוכם כ־51.6% גברים.

### זיהוי חלבון המודרנית עם חלבון הקדומה
ממוזער|הריסות קדומות בחלבוןחוקרים מוקדמים נהגו לזהות את חלבון המקראית עם חלב שבסוריה; אלא שחלב לא מתאימה במיוחד לייצור יינות. זה הביא לזיהוי עם ואדי חלבון, שיינותיו נחשבים למובחרים שבסוריה; בסביבת הכפר חלבון, שבאמצע העמק, שרידים קדומים רבים, הלניסטיים ורומיים, ובהם טרסות רבות המעידות על גידול גפנים אינטנסיבי (וגם כיום ידוע האזור בענבים משובחים). בבתיו משולבים אלמנטים אדריכליים עתיקים בשימוש משני, ובמערבו חורבה נרחבת, ככל הנראה של מקדש. זיהוי חלבון העתיקה עם הכפר חלבון מקובל בימינו.

## קישורים חיצוניים

## הערות שוליים

קטגוריה:אתרי המקרא
קטגוריה:יין
קטגוריה:סוריה: יישובים
הסיעה הדמוקרטית בסנאט של ארצות הברית

**הסיעה הדמוקרטית בסנאט של ארצות הברית** (באנגלית: **Senate Democratic Caucus**), הידועה גם כ"וועידה הדמוקרטית", היא הארגון הרשמי של כל חברי הסנאט של ארצות הברית המשתייכים אל המפלגה הדמוקרטית. בקונגרס ה-119 והנוכחי הסיעה כוללת גם שני סנאטורים עצמאיים (ברני סנדרס מוורמונט ואנגוס קינג ממיין) המשתייכים אליה, ובכך סך הסנאטורים הדמוקרטים עומד על 47. כארגון המרכזי של הדמוקרטים בסנאט, תפקידו העיקרי הוא לאגד את מסרי המפלגה לכל חבריה תחת דגל אחד. 

הסיעה אורגנה באופן רשמי ב-6 במרץ 1903, ובחרה יושב ראש לנהל את ענייני הסנאטורים הדמוקרטים ומזכיר לתיעוד הפרוטוקולים. עד לאותה תקופה, הסיעה הייתה פעמים תכופות לא מאורגנת, מחולקת מבחינה רעיונית, וללא כללים כתובים ברורים לניהול או מטרה מוגדרת.

יושב ראש הסיעה הדמוקרטית בסנאט הוא הסנאטור צ'אק שומר ממדינת ניו יורק.

## יושבי ראש הסיעה

## קישורים חיצוניים
* 
* 
* 
* 

## הערות שוליים

סנאט
דמוקרטית
רוג'ר פיס

**רוג'ר קראפט פיס** (באנגלית: **Roger Craft Peace**; 19 במאי 1899 – 20 באוגוסט 1968) היה חבר הסנאט של ארצות הברית מטעם קרוליינה הדרומית.

## ביוגרפיה
פיס נולד ב-19 במאי 1899 בגרינוויל שבקרוליינה הדרומית, למד בבתי הספר הציבוריים והשלים את לימודיו באוניברסיטת פורמן ב-1919. הוא עבד ככתב עיתון, עורך ספורט, עורך, מנהל עסקים ומוציא לאור בגרינוויל. במהלך מלחמת העולם הראשונה שירת כמדריך בצבא ארצות הברית במחנה פרי ב-1918. הוא היה קולונל בצוות המושל מ-1930 עד 1934 וכיהן כנאמן של אוניברסיטת פורמן מ-1938 עד 1948.

פיס מונה ב-5 באוגוסט 1941 כחבר דמוקרטי בסנאט כדי למלא את המושב שהתפנה בשל מותו של אלווה למפקין, אשר מונה למלא את המושב שהתפנה בעקבות התפטרותו של ג'יימס פרנסיס ברנס, וכיהן בתפקיד מ-5 באוגוסט 1941 עד 4 בנובמבר 1941. הוא לא הועמד לבחירה מחדש, וחידש את קריירת הכתיבה, ההוצאה לאור והפעילות האזרחית שלו. בזמן מותו, כיהן כיו"ר Multimedia, Inc. פיס מת בגרינוויל שבקרוליינה הדרומית ב-20 באוגוסט 1968, ונקבר בבית הקברות ספרינגווד.

## קישורים חיצוניים
* 
* 

קטגוריה:אמריקאים ילידי קרוליינה הדרומית
קטגוריה:גרינוויל (קרוליינה הדרומית): אישים
קטגוריה:בוגרי אוניברסיטת פורמן
קטגוריה:עורכי עיתונים אמריקאים
קטגוריה:חברי הסנאט של ארצות הברית מקרוליינה הדרומית
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1899
קטגוריה:אמריקאים שנפטרו ב-1968
טואי מלילה

**טואי מלילה** (1777 – 19 במאי 1965) היה צב שנטען כי קפטן ג'יימס קוק העניק למשפחת המלוכה של טונגה.

טואי הייתה נקבת צב קרינתי ממדגסקר. על אף שהאמינו כי היה זכר במהלך חייו, בדיקה שנערכה לאחר מותו של הצב גילתה כי מדובר בנקבה.

## ביוגרפיה
טואי מלילה היה אחד מזוג הצבים שניתנו על ידי קפטן קוק למשפחת המלוכה הטונגנית בביקורו בטונגה ביולי 1777. על פי הדיווחים, הצב השני מת זמן קצר לאחר ביקורו של קוק.

הסיפור הזה זכה להנחה על בסיס שקוק לא הזכיר את האירוע ביומנו, למרות שהוצע כי ייתכן שהצב היה מתנתו של חבר הצוות של קוק במקום זאת.

לפי מקורות אחרים, ג'ורג' טופו הראשון השיג אותה מכלי בשם להאפאי במחצית הראשונה של המאה ה-19.

הצב נלקח ל-Muʻa, שם הוחזק במתחם בשם מלילה, ומכאן הוא קיבל את שמו. בסביבות 1921, סאלוטה טופו השלישית העבירה את הצב לארמון המלכותי. למרות שסוס בעט בו ודרס אותו מספר פעמים, הצב המשיך בחייו, אם כי נותר עיוור ועם פציעה קשה בצד ימין.

במהלך הסיור המלכותי של המלכה אליזבת השנייה בטונגה בשנת 1953, טואי מלילה הייתה אחת החיות הראשונות שהוצגו למלך בביקורה הרשמי במדינת האיים. הצב הופיע בסרטון חדשות צבעוני של פאת' הבריטי, בו נראים הילדים המלכותיים מאכילים אותו.

הצב מת ב-19 במאי 1965, בגיל 188 לערך. טואי מלילה היה רשום במשך זמן מה בספר השיאים של גינס בתור הצב העתיק ביותר הידוע. בשנת 2006, צב בשם Adwaita נתבע על ידי גן חיות הודי להיות בן 255 בגיל מותו, אך הדבר מעולם לא אושר רשמית. בשנת 2022, ג'ונתן, צב שחי באי סנט הלנה שבדרום האוקיינוס האטלנטי, עבר את גילה המדווח של טואי מלילה והוא עדיין חי נכון ל-2024.

שליחת רויטרס של הצב מופיעה כאפיגרף בספרו של פיליפ ק. דיק "האם אנדרואידים חולמים על כבשים חשמליות?".

## ראו גם
* ג'ונתן (צב)

## הערות שוליים

קטגוריה:צבים מפורסמים
קטגוריה:טונגה
קטגוריה:נפטרים ב-1965
Dobrodošli

"**Dobrodošli**" (בעברית: "**ברוך הבא**") הוא סינגל שהוקלט על ידי הזמרת המונטנגרית נינה ז'יז'יץ'. הוא יצא לאור ב-10 בנובמבר 2024, והוא ייצג את  באירוויזיון 2025, שהתקיים בבזל שבשווייץ.

## רקע

מונטנגרו השתתפה בתחרות הזמר של האירוויזיון 12 פעמים מאז הופעת הבכורה שלה באירוויזיון 2007. בשנת 2015 הגיע הנציג המונטנגרי קנז למקום ה-13 – המיקום הגבוה ביותר אליו הגיעה המדינה. אולם לצד זה, מונטנגרו נעדרה מהתחרות בשנים 2010–2011, 2021 ו-2023–2024, זאת בשל כישלונה להעפיל לגמר, וניסיונותיה לחשוב על דרך פעולה חדשה בבחירת נציגיה. באירוויזיון 2022 כשלה ולאדנה ווצ'יניץ' בניסיון להעפיל לגמר עם השיר "Breathe", והגיעה למקום ה-17 עם 33 נקודות.

תאגיד השידור המונטנגרי (RTCG) אמון על תהליך בחירת הנציג והשיר של המדינה לאירוויזיון, ועל שידור התחרות בשטחה. ב-6 בינואר 2024 הצהיר על כוונותיו לפתח תחרות מוזיקלית חדשה, שיכול לשמש כאירוע קדם לאירוויזיון 2025, והוסיף כי זה תלוי בהשגת מימון. ב-7 באוגוסט פורסם תקנון התחרות, שנקראה *Montesong 2024*. בשבוע שלאחר מכן אושרה באופן רשמי השתתפותה של מונטנגרו באירוויזיון הקרוב, תוך שימוש ב-*Montesong 2024* כאירוע הקדם.

## תחרות הזמר של האירוויזיון
### לפני האירוויזיון
תקופת זמן הגשת המועמדויות להשתתפות בקדם הארצי החלה ב-7 באוגוסט, ותמה ב-1 באוקטובר 2024. כל המבצעים נדרשו להחזיק באזרחות המדינה, אולם כותבי השירים היו יכולים להשתייך לכל מדינה בעולם. על השירים להיכתב ב-51% לפחות באחת השפות הרשמיות של מונטנגרו. RTCG הקים ועדה מקצועית, שניפתה את המועמדויות ל-16. ב-2 באוקטובר 2024 נחשף כי אל תאגיד השידור נשלחו 32 מועמדויות, וחמישה אמנים נוספים הוזמנו על ידו להירשם גם כן. האמנים המתחרים הוכרזו ב-10 באוקטובר במהלך התוכנית *Jutarnji* ששודרה ב-TVCG 1. ב-4 בנובמבר פרש בובאן ראיוביץ' מהתחרות. את מקומו תפסה תמרה ז'יבקוביץ'.

זהות הזוכה נקבעה באמצעות שילוב של קולות השופטים והצבעות הקהל ביחס שווה. כל קבוצה העניקה סט הצבעה אחד, זהה לפורמט האירוויזיון, של 1–8, 10 ו-12 נקודות לשירים המתחרים. אם נוצר תיקו בין שני שירים, הזוכה הוא המתחרה שקיבל פעמים רבות יותר את תריסר הנקודות. אם טרם התקבלה ההכרעה, ינצח המתחרה שקיבל יותר פעמים 10 נקודות מחברי השיפוט וכן הלאה. אירוע הגמר נערך ב-27 בנובמבר 2024 וכלל 16 אמנים שונים. להקת ניאונואן זכתה עם שירה "Clickbait", ונבחרה לייצג את מונטנגרו באירוויזיון 2025.

ב-1 בדצמבר הודיע תאגיד השידור המונטנגרי על פתיחת בירור בנוגע לשיר הזוכה, לאחר שהתגלה כי בוצע ביוני 2023 בפסטיבל *kulture Zabjelo*. הדבר מפר את חוקי האירוויזיון, שכן השירים המתחרים נדרשים לצאת באופן פומבי לאחר 1 בספטמבר בכל שנה. RTCG החל להתדיין עם איגוד השידור האירופי, ובתגובה הצהירה להקת ניאונואן כי הדבר נעשה בתום לב, ללא כל ידיעה על החוק הזה. ב-4 בדצמבר הודיעה על פרישתה מייצוג המדינה באירוויזיון. ארבעה ימים לאחר מכן הוכרז כי ז'יז'יץ', שהגיעה למקום השני, נבחרה לאייש את מקום הלהקה.

### באירוויזיון
 מונטנגרו שובצה להתחרות בחלקו הראשון של חצי הגמר השני, שהתקיים ב-15 במאי.

לאחר שפורסמו כל השירים המתחרים לתחרות של 2025 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. מונטנגרו הופיעה שנייה, אחרי  ולפני . בסוף הערב הוכרזה מונטנגרו כאחת משש המדינות שלא העפילו לשלב הגמר. מאוחר יותר התברר כי מונטנגרו הגיעה למקום ה-16 והאחרון עם 12 נקודות.

## קישורים חיצוניים

## הערות שוליים

קטגוריה:שירי אירוויזיון 2025
קטגוריה:שירי מונטנגרו באירוויזיון
קטגוריה:בלדות משנות ה-2020
תומאס נביקוניס

**תומאס נביקוניס** (בליטאית: **Tomas Navikonis**; נולד ב-12 באפריל 2003) הוא שחיין ליטאי, אלוף אירופה (בלגרד 2024) במשחה שליחים 4x200 מטר חופשי.

## ביוגרפיה
נביקוניס נולד וגדל בפוניבז' שבליטא.

### 2021
באליפות אירופה בבריכת 25 מטר שנערכה בקאזאן שברוסיה בנובמבר סיימה במקום 25 במשחה ל-200 מטר חופשי בתוצאה של 1:46.82 דקות, במקום 29 במשחה ל-100 מטר חופשי בתוצאה של 48.62 שניות, ובמקום 31 במשחה ל-50 מטר חופשי בתוצאה של 22.21 שניות.

### 2022
באליפות העולם שנערכה בבודפשט שבהונגריה ביוני-יולי סיים במקום 39 במשחה ל-100 מטר חופשי בתוצאה של 49.93 שניות, ובמקום 49 במשחה ל-50 מטר חופשי בתוצאה של 22.92 שניות.

באליפות אירופה שנערכה ברומא שבאיטליה באוגוסט סיים במקום 32 במשחה ל-200 מטר חופשי בתוצאה של 1:51.02 דקות, במקום 48 במשחה ל-100 מטר חופשי בתוצאה של 50.42 שניות, ובמקום 59 במשחה ל-50 מטר חופשי בתוצאה של 23.38 שניות. בנוסף, סיים במקום עשירי במשחה שליחים 4x200 מטר חופשי בשיא ליטא חדש של 7:21.04 דקות, ובמקום 11 במשחה שליחים 4x100 מטר מעורב בתוצאה של 7:21.04 דקות.

### 2023
#### סגן אלוף האוניברסיאדה
באוניברסיאדת צ'נגדו שנערכה באוגוסט זכה במדליית כסף במשחה ל-200 מטר חופשי בתוצאה של 1:47.73 דקות.

### 2024
באליפות העולם שנערכה בדוחה שבקטר בפברואר סיים במקום שביעי במשחה שליחים 4x200 מטר חופשי בתוצאה של 7:11.57 דקות יחד עם דאנאס רפשיס, תומאס לוקמינאס ורוקאס יאזדאוסקאס. בשלב המוקדמות של המשחה קבעו הארבעה שיא ליטא חדש של 7:09.97 דקות. בנוסף, סיים במקום 13 במשחה שליחים 4x100 מטר חופשי בתוצאה של 3:17.41 דקות.

#### אלוף אירופה
באליפות אירופה שנערכה בבלגרד שבסרביה ביוני זכה במדליית זהב במשחה שליחים 4x200 מטר חופשי בשיא ליטא חדש של 7:08.04 דקות יחד עם דאנאס רפשיס, תומאס לוקמינאס וקריסטופאס טרפוצ'קה, לפני הונגריה (7:09.59 דקות) ויוון (7:09.73 דקות). בשלב המוקדמות של המשחה קבע יחד עם רוקאס יאזדאוסקאס, תומאס לוקמינאס וקריסטופאס טרפוצ'קה שיא ליטא חדש של 7:09.75 דקות. במשחה ל-200 מטר חופשי סיים במקום תשיעי בתוצאה של 1:47.62 דקות, ובמשחה ל-100 מטר חופשי סיים במקום עשירי בתוצאה של 48.62 שניות.

באולימיפאדת פריז שנערכה ביולי-אוגוסט סיים במקום 15 במשחה שליחים 4x200 מטר חופשי בתוצאה של 7:16.61 דקות.

## שיאים אישיים
### בריכה אולימפית
* 50 מטר חופשי: 22.92 שניות (2022)
* 100 מטר חופשי: 48.62 שניות (2024)
* 200 מטר חופשי: 1:47.08 דקות (2024)

### בריכת 25 מטר
* 50 מטר חופשי: 22.14 שניות (2022)
* 100 מטר חופשי: 46.09 שניות (2024)
* 200 מטר חופשי: 	1:42.97 דקות (2022)

## ראו גם

## קישורים חיצוניים

קטגוריה:שחייני חופשי
קטגוריה:שחיינים ליטאים
קטגוריה:אלופי אירופה בשחייה
קטגוריה:שחיינים באולימפיאדת פריז (2024)
קטגוריה:ילידי 2003
קלמאן סקי

**קלמאן סקי** (בצרפתית: **Clément Secchi**; נולד ב-4 במאי 2000) הוא שחיין צרפתי, זוכה מדליית ארד אולימפית (פריז 2024) וסגן אלוף אירופה (רומא 2022) במשחה שליחים 4x100 מטר מעורב.

## ביוגרפיה
סקי נולד וגדל באקס-אן-פרובאנס שבצרפת.

### 2022
באליפות העולם שנערכה בבודפשט שבהונגריה ביוני-יולי סיים במקום 23 במשחה ל-100 מטר פרפר בתוצאה של 52.76 שניות.

#### סגן אלוף אירופה
באליפות אירופה שנערכה ברומא שבאיטליה באוגוסט זכה במדליית כסף במשחה שליחים 4x100 מטר מעורב בתוצאה של 3:32.50 דקות יחד עם יוהאן אנדוייה-ברואר, אנטואן ויקרא ומקסים גרוסה, אחרי איטליה (3:28.46 דקות) ולפני אוסטריה (3:33.28 דקות). בנוסף, סיים במקום 11 במשחה ל-100 מטר פרפר בתוצאה של 52.10 דקות, ובמקום 39 במשחה ל-50 מטר פרפר בתוצאה של 24.22 שניות.

### 2024
#### מדליית ארד אולימפית
באולימפיאדת פריז שנערכה ביולי-אוגוסט זכה במדליית ארד במשחה שליחים 4x100 מטר מעורב, לאחר ששחה בשלב המוקדמות של המשחה.

## שיאים אישיים
### בריכה אולימפית
* 50 מטר פרפר: 23.40 שניות (2024)
* 100 מטר פרפר: 51.17 שניות (2024)
* 200 מטר פרפר: 1:58.72 דקות (2022)

### בריכת 25 מטר
* 50 מטר פרפר: 22.78 שניות (2024)
* 100 מטר פרפר: 50.17 שניות (2024)
* 200 מטר פרפר: 1:52.31 דקות (2024)

## ראו גם

## קישורים חיצוניים
* 

קטגוריה:שחייני פרפר
קטגוריה:שחיינים צרפתים
קטגוריה:שחיינים צרפתים באולימפיאדת פריז (2024)
קטגוריה:זוכי מדליית ארד אולימפית: שחייה
קטגוריה:צרפתים שנולדו ב-2000